OpenLLM-France/wikimedia huggingface dataset:
# FoxPro 2

FoxPro és un llenguatge de programació procedimental basat en text i SGBD, originalment publicat per Fox Software i posteriorment per Microsoft, per a MS-DOS, Microsoft Windows, Apple Macintosh i UNIX.
Encara que FoxPro és un sistema de gestió de bases de dades (SGBD) i dona suport a relacions entre taules, no es considera un Sistema de gestió de bases de dades relacionals (SGBDR), ja que manca de processament transaccional.
La versió final de FoxPro fou la 2.6, després que, el nom va ser canviat per a Visual FoxPro.
Encara que ja no es comercialitza o rebre suport de Microsoft, hi ha encara una comunitat mundial activa d'usuaris i programadors de FoxPro. FoxPro 2.6 per a UNIX (FPU26) fins i tot ha estat instal·lat amb èxit a Linux i FreeBSD utilitzant la biblioteca de suport Intel Binary Compatibility Standard (iBCS2).

## Informació de versió
### Compatibilitat amb sistemes operatius

Versions existents per S.O. :
| Versió | FP 2.0 | FP 2.5 | FP 2.6 |
| MS-DOS | Sí | Sí | Sí |
| Windows 3.1 a XP | Sí | Sí | Sí |
| Macintosh | Sí | Sí | Sí |
| SCO UNIX | No | No | Sí |
| Linux i FreeBSD | No | No | Sí |
| Windows 2000 | No | No | Sí |

### Aspectes tècnics

FoxPro 2 inclou el motor d'optimització «Rushmore», que utilitzava índexs per accelerar la recuperació de dades i actualització. La tecnologia Rushmore examinava cada instrucció de dades relacionades, i buscava expressions de filtre. Si un se n'utilitzava, buscava un índex coincident amb la mateixa expressió.
A més, FoxPro2 va ser construït originalment en Watcom C++, que tenia el seu propi extensor de memòria - en aquella època, massa modern. FoxPro2 podria accedir memòries expandida i estesa, utilitzant gairebé tota la RAM disponible (DOS). Utilitzava algunes interrupcions en l'absència de controlador de memòria estesa: si no ha estat carregat HIMEM.SYS, FoxPro va activar aquell mecanisme.

### Línia de temps de versions

| Versió | VERSION informa | Mida EXE | Data EXE |
| FPW 2.6a | FoxPro 2.6a per a Windows | 2.444 kb | 28-09-1994 |
| FPM 2.6a | FoxPro 2.6a per a Macintosh | ? kb | 08-1994 |
| FPD 2.6a | FoxPro 2.6a per a DOS | 1.788 kb | 08-1994 |
| FPW 2.6 | FoxPro 2.6 per a Windows | 2,38 Mb | 09-03-1994 |
| FPM 2.6 | FoxPro 2.6 per a Macintosh | ? kb | 1993 |
| FPD 2.6 | FoxPro 2.6 per a DOS | ? kb | 03-1994 |
| FPU 2.6 | FoxPro 2.6 per a UNIX | 2,3 Mb | 1993 |
| FPW 2.5 | FoxPro 2.5 per a Windows | 1,63 Mb | 01-1993 |
| FPD 2.0 | FoxPro 2.0 per a DOS | 465,86 kb | 1991 |

## Referències

* ↑ «CompuServe - The Fox Forum» (en anglès). foxprohistory.org. [Consulta: 8 juny 2010].
* ↑ Utilitzant els arxius ibcs del projecte Linux ABI a Sourceforge.
* ↑ «Rushmore Technology - The Heart of The Fox» (en anglès). foxprohistory.org. [Consulta: 8 juny 2010].
* ↑ General FoxPro Timeline (anglès)

## Enllaços externs

* The 17 Dreaded Questions for FoxPro 2.x (anglès)
# Districte de Conhac

El Districte de Conhac és un dels tres districtes del departament del Charente, a la regió de la Nova Aquitània. Té 9 cantons i 108 municipis, el cap del districte és la sotsprefectura de Conhac.

## Cantons

* Cantó de Baignes-Sainte-Radegonde
* Cantó de Barbezieux-Saint-Hilaire
* Cantó de Brossac
* Cantó de Châteauneuf-sur-Charente
* Cantó de Conhac-Nord
* Cantó de Conhac-Sud
* Cantó de Jarnac
* Cantó de Rouillac
* Cantó de Segonzac

## Referències

* ↑ «Arrondissement de Cognac (162)» (en francès). INSEE. [Consulta: 18 desembre 2022].
* ↑ «Arrondissements et cantons en Charente» (en francès). Prefectura del Charente. [Consulta: 18 desembre 2022].

## Vegeu també

* Cantons del Charente
# Galina Gorokhova

Galina Gorokhova (en rus: Галина Горохова) (Moscou, Unió Soviètica 1938) és una tiradora d'esgrima russa, ja retirada, guanyadora de cinc medalles olímpiques.

## Biografia

Va néixer el 31 d'agost de 1938 a la ciutat de Moscou, capital en aquells moments de la Unió Soviètica i avui dia de la Federació Russa.

## Carrera esportiva

Va participar, als 21 anys, en els Jocs Olímpics d'Estiu de 1960 realitzats a Roma (Itàlia), on va aconseguir guanyar la medalla d'or en la prova femenina de floret per equips, i on va finalitzar quarta en la prova per equips, guanyant així un diploma olímpic. En els Jocs Olímpics d'Estiu de 1964 realitzats a Tòquio (Japó) aconseguí guanyar la medalla de plata en la prova per equips, finalitzant altre cop quarta en la prova individual. En els Jocs Olímpics d'Estiu de 1968 celebrats a Ciutat de Mèxic (Mèxic) finalitzà sisè en la prova individual però tornà a guanyar la medalla d'or en la prova per equips, un metall que revalidà en els Jocs Olímpics d'Estiu de 1972 realitzats a Múnic (Alemanya Occidental). En aquests Jocs, la seva última participació olímpica, guanyà així mateix una medalla de bronze en la competició individual.
Al llarg de la seva carrera ha guanyat 15 medalles en el Campionat del Món d'esgrima, entre elles vuit medalles d'or.
# Espanés

Espanés és un municipi francès, situat al departament de l'Alta Garona i a la regió d'Occitània.

## Referències

* ↑ Toponímia occitana
# Govern provisional de la República Francesa

El Govern provisional de la República Francesa (en francès:Gouvernement provisoire de la République française o GPRF) va ser un govern provisional de la França Lliure entre els anys 1944 i 1946 a continuació de l'alliberament de la França continental després de l'Operació Overlord i l'Operació Dragoon, i va durar fins a l'establiment de la Quarta República Francesa. Va significar la restauració i restabliment oficials d'una República Francesa provisional que assegurava la continuïtat de l'extinta Tercera República Francesa.
Va succeir el Comitè Francès d'Alliberament Nacional(CFLN), el qual havia estat el govern provisional de França en l'imperi colonial francès d'Ultramar i en les parts metropolitanes el país (Algèria i Còrsega) que havien estat alliberats pels Francesos Lliures. La seva intenció principal va ser gestionar les seqüeles de l'Ocupació de França i de continuar la guerra contra Alemanya en el Front Occidental dins de les forces aliades.
La seva missió principal després de la guerra va ser preparar el terreny per a un nou ordre constitucional que va donar com a resultat la Quarta República. També va fer importants reformes i decisions polítiques, com les de donar el dret de vot a les dones fundar l'École nationale d'administration, i preparar la Seguretat Social francesa.
Oficialment aquest govern provisional es va crear pel CFLN el 3 de juny de 1944, l'endemà eue el general Charles de Gaulle arribés de Londres des d'Alger per invitació de Winston Churchill, i tres dies després de D-Day.
Després de l'Alliberament de París el 25 d'agost de 1944, es va traslladar a la capital, establint un nou govern "d'unanimitat nacional" el 9 de setembre de 1944, que incloïa Gaullistes, nacionalistes, socialistes, comunistes i anarquistes i unint la políticament dividida Resistència Francesa.

## Política

El GPRF va estar dominat pel tripartidisme entre el Partit Comunista Francès (PCF),la secció francesa del SFIO,,partit socialista, i la Democràcia Cristiana (MRP), liderada per Georges Bidault. Aquesta aliança entre els tres partits va durar fins a la crisi de maig de 1947, durant la qual Maurice Thorez, i altres ministres comunistes van ser expulsats del govern.
Es va iniciar la descolonització començant pel Vietnam, però el refús a incloure la Cochinchina en el nou estat de Vietnam va portar a la Primera Guerra d'Indoxina.

## Llista de presidents

* Charles de Gaulle, 1944–1946
* Félix Gouin (SFIO), 1946
* Georges Bidault (MRP), 1946
* Léon Blum (SFIO), 1946–1947
# Crofton (Maryland)

Crofton és una concentració de població designada pel cens dels Estats Units a l'estat de Maryland. Segons el cens del 2000 tenia 20.091 habitants.

## Demografia

Segons el cens del 2000, Crofton tenia 20.091 habitants, 7.404 habitatges, i 5.478 famílies. La densitat de població era de 1.545,3 habitants per km².
Dels 7.404 habitatges en un 40,9% hi vivien nens de menys de 18 anys, en un 60,9% hi vivien parelles casades, en un 10% dones solteres, i en un 26% no eren unitats familiars. En el 20,1% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,6% tenia menys de 18 anys, un 6% entre 18 i 24, un 35,6% entre 25 i 44, un 23,2% de 45 a 60 i un 6,5% 65 anys o més.
L'edat mediana era de 35 anys. Per cada 100 dones de 18 o més anys hi havia 90,2 homes.
La renda mediana per habitatge era de 75.046 $ i la renda mediana per família de 87.267 $. Els homes tenien una renda mediana de 56.819 $ mentre que les dones 41.229 $. La renda per capita de la població era de 33.518 $. Entorn del 2% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crofton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Crofton». American Fact Finder. Oficina del Cens dels Estats Units, 12-01-2010.
# Districte de Parthenay

El Districte de Parthenay és un dels tres districtes del departament francès de Deux-Sèvres, a la regió de la Nova Aquitània. Té 8 cantons i 77 municipis. El cap del districte és la sotsprefectura de Parthenay.

## Cantons

cantó d'Airvault - cantó de Mazières-en-Gâtine - cantó de Ménigoute - cantó de Moncoutant - cantó de Parthenay - cantó de Saint-Loup-Lamairé - cantó de Secondigny - cantó de Thénezay

## Vegeu també

* Cantons dels Deux-Sèvres
# Symbolophorus reversus

Symbolophorus reversus és una espècie de peix de la família dels mictòfids i de l'ordre dels mictofiformes.

## Morfologia

* Els mascles poden assolir 8,9 cm de longitud total.

## Hàbitat

És un peix marí i d'aigües tropicals.

## Distribució geogràfica

Es troba al Pacífic mexicà.

## Referències

* ↑ Bolin R. L., 1959. Iniomi. Myctophidae from the "Michael Sars" North Atlantic deep-sea expedition 1910. Scient. Results M. Sars N. Atlant. Deep-Sea Exped., 1910 v. 4 (pt 2) (núm. 7). 1-45.
* ↑ «Symbolophorus reversus». Catalogue of Life. (anglès) (anglès)
* ↑ Gago, F.J. & Ricord, R.C., 2005. Symbolophorus reversus: A New Species of Lanternfish from the Eastern Pacific (Myctophiformes: Myctophidae). Copeia, 2005 (1): 138-145.
* 1 2 3 FishBase (anglès)
* ↑ Gago, F.J. i R.C. Ricord, 2005. Symbolophorus reversus: A New Species of Lanternfish from the Eastern Pacific (Myctophiformes: Myctophidae). Copeia (1):138-145.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
* BioLib (anglès)
# Molí d'Enfesta

El Molí d'Enfesta és una masia situada prop del nucli homònim, al terme municipal de la Molsosa (Solsonès). Originalment era un molí fariner i actualment ha estat rehabilitada per a destinar-la a turisme rural.

## Història

El 1745, el comerciant i flequer barceloní Oleguer Guitart i Gorch va adquirir el castell i el lloc d'Enfesta, incloent-hi el seu molí fariner, a Maria d'Aguilar, baronessa de Segur, i al seu fill Ramon de Copons i d'Aguilar, convertint-se així en senyor jurisdiccional d'aquest lloc i de la quadra de Mantellí.

## Descripció

Està situada a 488 m d'altitud, a l'extrem nord-oest del municipi, en un enclau separat per una franja d'1'5 km que pertany al terme municipal de Calonge de Segarra, amb el qual limita pel sud i per l'est.
És de planta quadrada, amb cossos annexos que a la llarga han acabat format part de l'habitatge familiar. Està feta amb materials tradicionals de l'època, parets de pedra i coberta a dues aigües de teula àrab. Hi destaca la llinda (amb data de 1698) i els brancals de pedra de la planta baixa i la primera. La planta segona o sota-coberta ha estat remuntada posteriorment amb una estructura de coberta totalment nova. A la planta baixa hi ha el molí original amb una entrada flanquejada amb un arc ogival de pedra.

## Notes

* ↑ Entre 1737 i 1738, el seu pare Oleguer havia estat assentista del pa junt amb altres socis.

## Referències

* ↑ Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
* 1 2 3 4 Ajuntament de la Molsosa La Molsosa - Pla especial urbanístic del Catàleg de masies i cases rurals (expedient 2013 / 049811 / N) [La Molsosa], 2013, pàg. 43.
* ↑ «Molí d'Enfesta». Gran Enciclopèdia Catalana. Barcelona: Grup Enciclopèdia Catalana.
* ↑ Antoni Bach i Riu. Consell Comarcal del Solsonès. Masies del Solsonès, abril 1995, p. 102. D.L. L-418/95.
* 1 2 AHPB, notari Francesc Ferrús, manual 1.121/27, f. 252-288, 19-04-1782. Inventari post mortem d'Oleguer Guitart.
* ↑ Molas Ribalta, Pere. Los gremios barceloneses del siglo XVIII. La estructura corporativa ante el comienzo de la revolución industrial. Madrid: Confederación Española de Cajas de Ahorros, 1970, p. 207.
* ↑ «Oleguer Guitart Gorch». geneanet. Lluís Losantos.
* ↑ AHPB, notari Bonaventura Galí, 12-04-1745.
* ↑ Cots i Castañé, 1983, p. 246.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Vegeu també

* Casa Manuel de Figuerola

## Bibliografia

* Cots i Castañé, Albert «Aproximació a l’estudi dels conflictes senyorials a Catalunya (1751-1808)». Estudis d’història agrària, 6, 1983, pàg. 241-268.

## Enllaços externs

* Molí d'Enfesta - Lloc web oficial
# Chevy Chase Section Three

Chevy Chase Section Three és una població dels Estats Units a l'estat de Maryland. Originalment estava organitzada com un districte tributari especial l'any 1916, i més tard s'incorporà com a població l'any 1982. Segons el cens del 2000 tenia 773 habitants.

## Demografia

Segons el cens del 2000, Chevy Chase Section Three tenia 773 habitants, 272 habitatges, i 221 famílies. La densitat de població era de 2.713,2 habitants per km².
Dels 272 habitatges en un 46% hi vivien nens de menys de 18 anys, en un 74,6% hi vivien parelles casades, en un 5,1% dones solteres, i en un 18,4% no eren unitats familiars. En el 16,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,9% tenia menys de 18 anys, un 3% entre 18 i 24, un 24,2% entre 25 i 44, un 29% de 45 a 60 i un 14% 65 anys o més.
L'edat mediana era de 41 anys. Per cada 100 dones de 18 o més anys hi havia 87,5 homes.
La renda mediana per habitatge era de 150.000 $ i la renda mediana per família de 162.659 $. Els homes tenien una renda mediana de 100.000 $ mentre que les dones 60.313 $. La renda per capita de la població era de 76.392 $. Entorn del 0,9% de les famílies i l'1,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Village History - Chevy Chase Village Section 3». Arxivat de l'original el 2016-03-04. [Consulta: 1r març 2016].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chevy Chase Section Three». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Chevy Chase Section Three». American Fact Finder. Oficina del Cens dels Estats Units, 12-01-2010.
# Paral·lel 33° sud

El paral·lel 33° sud és una línia de latitud que es troba a 33 graus sud de la línia equatorial terrestre. Travessa l'oceà Atlàntic, l'Àfrica, l'Oceà Índic, l'Australàsia, l'Oceà Pacífic i Amèrica del Sud.

## Geografia

En el sistema geodèsic WGS84, al nivell de 33° de latitud sud, un grau de longitud equival a 93,453 km; la longitud total del paral·lel és de 33.643 km, que és aproximadament 84,0% de la de l'equador, del que es troba a 3.653 km i a 6.349 km del pol Sud

## Arreu del món

A partir del Meridià de Greenwich i cap a l'est, el paral·lel 33° sud passa per:
    Coordenades País. Territori o mar Notes 33° 0′ S, 0° 0′ E﻿ / ﻿33.000°S,0.000°E﻿ / -33.000; 0.000﻿ (Primer Meridià) Oceà Atlàntic 33° 0′ S, 17° 52′ E﻿ / ﻿33.000°S,17.867°E﻿ / -33.000; 17.867﻿ (Sud-àfrica) Sud-àfrica Cap Occidental Cap Oriental – passa a través d'East London at 32° 59′ S, 27° 52′ E﻿ / ﻿32.983°S,27.867°E﻿ / -32.983; 27.867﻿ (East London) 33° 0′ S, 27° 57′ E﻿ / ﻿33.000°S,27.950°E﻿ / -33.000; 27.950﻿ (Oceà Índic) Oceà Índic 33° 0′ S, 115° 40′ E﻿ / ﻿33.000°S,115.667°E﻿ / -33.000; 115.667﻿ (Austrália) Austràlia Austràlia Occidental 33° 0′ S, 124° 17′ E﻿ / ﻿33.000°S,124.283°E﻿ / -33.000; 124.283﻿ (Oceà Índic) Oceà Índic Gran Badia Australiana 33° 0′ S, 134° 12′ E﻿ / ﻿33.000°S,134.200°E﻿ / -33.000; 134.200﻿ (Austràlia) Austràlia Austràlia Meridional Nova Gal·les del Sud 33° 0′ S, 151° 44′ E﻿ / ﻿33.000°S,151.733°E﻿ / -33.000; 151.733﻿ (Oceà Pacífic) Oceà Pacífic 33° 0′ S, 71° 34′ O﻿ / ﻿33.000°S,71.567°O﻿ / -33.000; -71.567﻿ (Xile) Xile Regió de Valparaíso – passa a través de Viña del Mar (a 33° 0′ 0″ S, 71° 32′ 30″ O﻿ / ﻿33.00000°S,71.54167°O﻿ / -33.00000; -71.54167﻿ (Viña del Mar)) Regió Metropolitana de Santiago Regió de Valparaíso 33° 0′ S, 70° 1′ O﻿ / ﻿33.000°S,70.017°O﻿ / -33.000; -70.017﻿ (Argentina) Argentina Província de Mendoza Província de San Luis Província de Córdoba Província de Santa Fe Entre Ríos 33° 0′ S, 58° 5′ O﻿ / ﻿33.000°S,58.083°O﻿ / -33.000; -58.083﻿ (Uruguai) Uruguai 33° 0′ S, 53° 21′ O﻿ / ﻿33.000°S,53.350°O﻿ / -33.000; -53.350﻿ (Brasil) Brasil Rio Grande do Sul 33° 0′ S, 52° 34′ O﻿ / ﻿33.000°S,52.567°O﻿ / -33.000; -52.567﻿ (Oceà Atlàntic) Oceà Atlàntic

## Vegeu també

* Paral·lel 32° sud
* Paral·lel 34° sud

## Referències

* ↑ «Length of a Degree of Latitud'And Longitude». National Geospatial-Intelligence Agency. Arxivat de l'original el 2013-01-28. [Consulta: 24 agost 2018].
* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
# Variacions sobre un tema de Chopin (Rakhmàninov)

Les Variacions sobre un tema de Chopin (en rus: Вариации на тему Ф. Шопена, Variatsii na temu F. Shopena), op. 22, és un grup de 22 variacions compostes pel compositor rus Serguei Rakhmàninov a partir del Preludi en do menor, op. 28 núm. 20 de Frédéric Chopin. Foren compostes entre 1902 i 1903. En la primera edició, s'observa que 3 de les variacions i la secció final Presto, es pot ometre si ho desitja l'intèrpret.

## Variacions

* Tema: Largo, 9 compassos
* I: Moderato (66 bpm), 8 compassos
* II: Allegro (122 bpm), 8 compassos
* III: 132bpm, 8 compassos
* IV: 132 bpm, 24 compassos en 3/4
* V: Meno mosso (92 bpm), 8 compassos
* VI: Meno mosso (64 bpm), 12 compassos en 6/4
* VII: Allegro (120 bpm), 8 compassos (Nota: Aquesta variació es pot ometre)
* VIII: 120 bpm, 8 compassos
* IX: 120 bpm, 8 compassos
* X: Più vivo (144 bpm), 14 compassos (Nota: Aquesta variació es pot ometre)
* XI: Lento (44 bpm), 14 compassos en 12/8
* XII: Moderato (60 bpm), 32 compassos (Nota: Aquesta variació es pot ometre)
* XIII: Largo (52 bpm), 16 compassos
* XIV: Moderato (72 bpm), 24 compassos en 4/4 i un compàs en 2/4.
* XV: Allegro scherzando (132 bpm), 45 compassos en 12/8 en fa menor.
* XVI: Lento (54 bpm), 14 compassos en fa menor.
* XVII: Grave (46 bpm), 18 compassos en 3/4 en si bemoll menor.
* XVIII: Più mosso, 12 compassos en si bemoll menor.
* XIX: Allegro vivace, 35 compassos en la major.
* XX: Presto (92 dotted minims per minute): 108 compassos en 3/4 en la major.
* XXI: Andante (60 dotted crotches per minute): 24 compassos en re bemoll major seguits per 29 compassos en 3/4 en do major amb la indicació Più vivo (100 bpm).
* XXII: Maestoso (100 bpm) 82 compassos en 3/4 en do major. A continuació, 9 compassos amb la indicació Meno mosso. Finalment, 19 compassos amb la indicació Presto. (Nota: Aquests 19 compassos finals es poden ometre)

## Enllaços externs

* Variacions sobre un tema de Chopin, op. 22: Partitura lliure a l'IMSLP.
* Piano.ru - Partitura per descarregar (rus)
* Chubrik.ru - Audio per descarregar (rus)
# Valeri Kràvtxenko

Valeri Kràvtxenko (Kabodijon, 2 de febrer de 1939 - 3 de setembre de 1996) fou un jugador de voleibol kazakh que va competir sota bandera de la Unió Soviètica durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va guanyar la medalla d'or en la competició de voleibol. Quatre anys més tard, als Jocs de Munic, guanyà la medalla de bronze en la mateixa competició.
En el seu palmarès també destaca una medalla de bronze al Campionat del Món de voleibol de 1966, dues medalles d'or al Campionat d'Europa de voleibol (1967 i 1971) i una medalla d'or a les Universíades de 1965. A nivell de clubs va jugar al Burevestnik Alma-Ata, amb qui guanyà la lliga soviètica de 1969 i la Copa d'Europa de 1970 i 1971.
Una vegada retirat exercí d'entrenador.

## Referències

* ↑ K - M. Almaty: Glavnaja Red. "Ķazaķ Ėnciklopedijasy", 2005. ISBN 978-9965-9746-4-9.
* 1 2 «Olympedia – Valery Kravchenko». [Consulta: 22 agost 2023].
* 1 2 «КРАВЧЕНКО Валерий Иванович | Российские спортсмены | Спортивная Россия» (en rus). [Consulta: 22 agost 2023].
# HC

HC té els següents significats:
* HC o somatotropina, hormona protèica
* HC o hipòtesi del continuuna hipòtesi, proposada per Georg Cantor, sobre la cardinalitat del conjunt dels nombres reals
* HC o Hospital Central, sèrie de televisió espanyola que seguia les vides personals i professionals del fictici Hospital Central de Madrid
* Clade plantes+HC, agrupació d'organismes eucariotes proposada el 2008 per Burki, Shalchian-Tabrizi i Pawlowski
* EADS HC-144 Ocean Sentry, avió turbohèlice de patrulla marítima i recerca i rescat, construït per EADS CASA (posteriorment Airbus Military)
* Megagrup plantes+HC+SAR, agrupació usada en algunes classificacions dels eucariotes
# Cantó d'Illkirch-Graffenstaden

El cantó d'Illkirch-Graffenstaden (alsacià Kanton Íllkírich-Gràffestàde) és una divisió administrativa francesa situat al departament del Baix Rin i a la regió del Gran Est. Des del 2015 té 4 municipis.

## Municipis

* Eschau
* Illkirch-Graffenstaden
* Ostwald
* Plobsheim

## Història

Llista dels consellers generals :
| Data d'elecció | Identitat | Partit | Qualitat |
| 2004- | Jean-Claude Haller | UMP | |